stanford-oval/wikipedia huggingface dataset:
פרימרה דיוויסיון RFEF
היסטוריה

הליגה הספרדית השלישית נוסדה בשנת 1929, בשם Segunda División B והיא כללה בתחילה עשר קבוצות. עם סיום העונה, בה זכתה קולטורל לאונסה במקום הראשון, חלו שינויים רבים במבנה הליגות בספרד, ושמה של הליגה שונה ל-Tercera División (כיום הליגה החמישית). בתחילת עונת 1977/1978 הוחזר שמה הישן של הליגה השלישית. בתחילה הליגה כללה שני בתים, אך בעונת 1986/1987 היא כללה בית יחיד בן 22 קבוצות. החל מהעונה שלאחר מכן כללה הליגה ארבעה בתים בני 20 קבוצות כל אחד.
היסטוריה > שינוי בפורמט

התפרצות נגיף הקורונה באירופה ובספרד בפרט הובילה לעצירת משחקי הליגה בחודש מרץ 2020. התאחדות הכדורגל הספרדית החליטה על מספר שינויים לסיום העונה על פי טבלאות הליגה בעת עצירת המשחקים: קיום משחקי פלייאוף מהיר לקביעת העולות לליגה השנייה והקפאת היורדות לליגה הרביעית, ממנה עלו 22 קבוצות שהשלימו את הגדלת הליגה ל-102 קבוצות לקראת עונת 2020/2021.
מטרת הגדלת הליגה הייתה יצירת עונת מעבר לקראת שינוי מבנה הליגות, שנועד לשקם את הפגיעה הכלכלית במועדוני הליגות בספרד. עונת 2020/2021 הורכבה מ-10 תתי בתים, 8 תתי בתים בני 10 קבוצות ו-2 תתי בתים בני 11 קבוצות, כאשר בסיום העונה הסדירה המקוצרת חולקה הליגה ל-3 שלבים: פלייאוף העפלה לליגה השנייה שממנו העפילו ארבע קבוצות לליגה השנייה, כאשר 26 הקבוצות שלא העפילו ישחקו בליגה שלישית חדשה, Primera RFEF; פלייאוף עלייה לליגה השלישית החדשה ממנו העפילו 10 קבוצות, והשאר ישחקו בליגה הרביעית החדשה; ופלייאוף הישרדות נגד ירידה לליגה החמישית, על מנת לשחק בליגה הרביעית החדשה.
החל מתחילת עונת 2021/2022 הליגה השלישית כוללת 40 קבוצות בלבד שמחולקות לשני בתים של 20 קבוצות (בניגוד ל-80 שהיו בשלושת העשורים האחרונים). הליגה השלישית הקודמת, ה-Segunda División B נקראת Segunda División RFEF והפכה לליגה הרביעית. היא מורכבת מ-90 קבוצות שמחולקות ל-5 בתים של 18 קבוצות. הליגה שעד כה הייתה הרביעית, Tercera Division", נקראת "Tercera RFEF", ושמרה על המבנה הנוכחי שלה, אך הפכה לליגה החמישית בספרד.
אלופות ועולות ה-פרימרה דיוויסיון RFEF

| עונה | מנצחת בית 1 | מנצחת בית 2 | עולות נוספות |
| --- | --- | --- | --- |
| 2021–2022 | ראסינג סנטנדר | אנדורה | אלבסטה, ויאריאל ב' |
| 2022–2023 | ראסינג פרול | אמורבייטה | אלקורקון, אלדנסה |
| 2023–2024 | דפורטיבו לה קורוניה | קסטיון | מאלגה וקורדובה |
הערות שוליים

↑  "La Primera RFEF pasa a llamarse Primera Federación" [Primera RFEF is now called Primera Federación] (בספרדית). Mundo Deportivo. 30 ביוני 2022. נבדק ב-22 ביולי 2022. {{cite web}}:  (עזרה)
↑  ברצלונה ב' העפילה אף היא וזאת משום עונש הורדת הליגה שניתן לאוריוולה מהליגה השנייה בשל אי-תשלום לשחקניה
| כדורגל בספרד ספרד |
| --- | --- | --- |
| ניהול | התאחדות הכדורגל הספרדית • מנהלת הליגות • קבוצות • אצטדיונים • תחרויות |  |
| תחרויות ליגה | לה ליגה • ליגת המשנה • הליגה השלישית • הליגה הרביעית • מבנה הליגות |  |
| תחרויות גביע | גביע המלך הספרדי • הסופר קאפ הספרדי • גביע הפדרציה הספרדית • גביע הליגה הספרדית (חדל להתקיים) |  |
| כדורגל נשים | ליגת העל לנשים • הליגה השנייה לנשים • גביע המלכה בספרד |  |
| נבחרות | הנבחרת הלאומית • הנבחרת הצעירה • נבחרת הנשים |  |
Anything But Lonely

"Anything But Lonely" (בעברית: "הַכֹּל מִלְּבַד (לִהְיוֹת) בּוֹדְדָה") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום המחזמר של "היבטים של אהבה" (1989). השיר יצא לאור כחלק מאלבום המחזמר ותיפקד כשיר הנושא של המחזמר. הוא הופק על ידי אנדרו לויד ובר.
בחלק מרחבי העולם הופץ השיר על גבי תקליט 7 אינץ' ביחד עם השיר "Half a Moment".
רקע וכתיבה

השיר נכתב על ידי אנדרו לויד ובר, דון בלאק וצ'ארלס הארט והופק על ידי לויד ובר גם כן. הוא הופץ כחלק מפסקול אלבום המחזמר "היבטים של אהבה" (1989). "Anything But Lonely" יצא לאור כסינגל הראשון של ברייטמן מזה שנתיים (מאז צאת "A Room with a View (Doretta's Dream)" בשנת 1987).
"Anything But Lonely" נכלל באלבום Sarah Brightman Sings the Music of Andrew Lloyd Webber ‏(1992).
מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 79 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 5 ביוני 1989 | תקליט 7 אינץ' • תקליט 12 אינץ' | פולידור |  |
שלמה שש

| --- | --- |

שלמה שש, 2018
 לידה:  7 ביוני 1954 (בן 70) אזור, ישראל 
 מדינה:  ישראל 
 השתייכות:   צבא הגנה לישראל
 דרגה:   תת-אלוף
 תפקידים בשירות
 מפקד טייסת הנמר המעופף  טייסת אבירי הצפון מפקד בסיס רמון מפקד היחידה לשיתוף פעולה
 פעולות ומבצעים
   מלחמת יום הכיפורים   מלחמת לבנון  מבצע ענבי זעם
 תפקידים אזרחיים
 ראש מינהל הדלק במשרד התשתיות
 
שלמה שַׂשׂ (נולד ב-7 ביוני 1954) הוא קצין צה"ל בדימוס בדרגת תת-אלוף, שירת כטייס קרב בחיל האוויר הישראלי, פיקד על בסיס רמון ועל היחידה לשיתוף פעולה.
ביוגרפיה

שש נולד באזור, למד בבית ספר השבעה ובגימנסיה הריאלית בראשון לציון. שיחק כדורגל וכדוריד בהפועל אזור.
ב-1972 התגייס לקורס טיס מס' 74 במהלכו פרצה מלחמת יום הכיפורים. ביולי 1974 החל אימון מתקדם בטייסת העמק על מטוסי סקייהוק, בתום הקורס שובץ לטייסת הנמר המעופף. לאחר כשנתיים עבר הסבה למטוסי F-4 פנטום בטייסת הפטישים ועבר לטייסת העטלף שם הוכשר כטייס צילום ושירת עד 1980.
הוא היה חבר במשלחת לקליטת מטוסי הF-16 "נץ" לחיל האוויר, והיה שותף להקמת טייסת אבירי הצפון. התאמן עם עמיתיו לקראת הפצצת הכור העיראקי ושימש כמחליף לטייסי הטייסת שנטלו חלק במבצע עצמו. באפריל 1981 היה שותף להפלת מיג 21 שנזקף לזכות טייסת אבירי הצפון. הוא לחם עם הטייסת במלחמת לבנון הראשונה וב-8 ביוני 1982 רשם הפלה של מטוס מיג 23 סורי. לאחר המלחמה פיקד על מגמת מתקדם קרב בבית הספר לטיסה ומונה למפקד טייסת הנמר המעופף. ב-1987 מונה למפקד טייסת אבירי הצפון, שבמהלך תקופת פיקודו קלטה באותה עת את מטוסי ה-F-16C/D "ברק". כמפקד הטייסת השתתף במבצע כחול וחום. לאחר תקופת לימודים בארצות הברית מונה ב-1990 לראש ענף קרב במחלקת מבצעים שבמטה החיל, ושירת בתפקיד בתקופת מלחמת המפרץ. ב-1993 מונה לראש מחלקת הדרכה של חיל האוויר ולאחר לימודי תואר שני מונה למפקד בסיס רמון, בתקופה זו הוכשר גם כטייס אפאצ'י AH-64 והשתתף בגיחה מבצעית, כמו כן פיקד על הבסיס במהלך מבצע ענבי זעם. בתפקידו הבא פיקד על היחידה לשיתוף פעולה.
שלמה טס במילואים כטייס מבצעי פעיל על F-16, עד גיל 51, והמשיך להדריך טיסה באקדמיה של חה"א עד גיל 58. בד בבד, שרת בבור המבצעי של חה"א עד גיל 62.
לאחר שירותו הצבאי כיהן כראש מינהל הדלק במשרד התשתיות. שלמה שימש בהתנדבות כיו"ר חברה לפיתוח אדמות ציוני בולגריה בע"מ (חברה התיישבותית). בין השנים 2012–2020 שימש בהתנדבות כיו"ר חברה ארץ ישראלית ליישוב עולים בע"מ (חל"ץ), חברה שתרמה לפיתוח היישוב "אירוס", כיום משמש כדירקטור בחברה זו, ובמקביל כיו"ר חברה משפחתית פרטית, משרה בה הוא נושא גם כיום.
לקראת הבחירות לרשויות המקומיות ב-2018 הודיע שש, תושב היישוב אירוס, על התמודדותו לתפקיד ראש מועצה אזורית גן רווה. בבחירות סיים במקום השני אחרי ראש המועצה המכהן שלמה אלימלך. הוא התמודד לראשות המועצה פעם נוספת בבחירות 2024, אך לא זכה.
שש בוגר קורס פיקוד ומטה של חיל האוויר האמריקני, בעל תואר ראשון במדעי החברה מאוניברסיטת אובורן שבאלבמה, בעל תואר שני במנהל עסקים משלוחת אוניברסיטת בוסטון באוניברסיטת בן-גוריון בנגב, ובעל תואר שני במשפטים מאוניברסיטת בר-אילן.
שש מתנדב בתחומי החינוך במסגרתם העביר למודי העשרה בתחום התעופה לתלמידים יהודים וערבים, ואף דאג להטסתם. מוביל קבוצות נוער במסגרת האקתון - סטארט אפ, יזמות, בתחומים קהילתיים החשובים לנוער, מרצה לאנשים מאותגרי ראיה ועוד.
שש מדריך טיסה על מטוסים זעירים.
גלריה

טיסתו האחרונה, יולי 2005
שש מקבל את הפיקוד על הטייסת
שש בקורס טיס
מטס הפרידה
הערות שוליים

↑  מערכת מיינט רחובות, מתמודד חדש לראשות מועצת גן רווה: האם יצליח להדיח את ראש המועצה הוותיק?, 17 ביוני 2018, באתר מיינט רחובות.
↑  בחירות מוניציפליות בשפֵלה: המועצה האזורית גן-רווה בדרך לעידן חדש לאחר 32 שנים - סיטי ניוז חדשות, באתר סיטי ניוז חדשות, ‏12 בפברואר 2024
אוקטוברפסט

המונים בתוך אוהל אוקטוברפסט טיפוסי
מבט על הפסטיבל
אוקטוברפסט (בגרמנית: Oktoberfest, "פסטיבל אוקטובר") הוא פסטיבל בירה שנערך מדי שנה בעיר מינכן בבוואריה שבגרמניה מאמצע ספטמבר עד יום ראשון הראשון של אוקטובר. הפסטיבל, הנחשב לגדול בעולם מבחינת מספר המשתתפים, נמשך כ-16 ימים והוא נדבך חשוב בתרבות הבווארית.
פעילויות הפסטיבל כוללות שתיית בירה בווארית, אכילת מטעמים מהמטבח הבווארי, שירה וריקוד. רבים מהמבקרים לבושים בתלבושות מסורתיות לאזורם או לארצם, כגון לדרהוזן ודירנדל. סוגי הבירה המוצעים בפסטיבל מוגשים בכוסות ענק המכילות ליטר בירה (הן נקראות: "מאס" – Maß). כוס המאס הראשונה של הפסטיבל מוגשת לראש ממשלת בוואריה. נוסף למיני הבירה שחלקם מבושלים במיוחד לפסטיבל.
הפסטיבל נערך באתר הנקרא תרזיינוויזֶה (Theresienwiese, "שדה תרזה") ובקיצור: "ד'וויזן" (d’ Wiesn). הוא נפתח בהכרזה של ראש עיריית מינכן המחזיק בידו כוס בירה ואומר: "O'zapft is!" ("החבית מבורזת" (הברז מחובר לחבית)) בשפה הבווארית).
מועד הפסטיבל

המועד המדויק של הפסטיבל משתנה משנה לשנה. הפסטיבל נערך ב-16 הימים עד יום ראשון הראשון בחודש אוקטובר. בשנת 1990, לאחר איחוד גרמניה הוחלט שאם יום ראשון הראשון של חודש אוקטובר הוא ב-1 באוקטובר או ב-2 באוקטובר, הפסטיבל יימשך יום אחד נוסף או יומיים נוספים עד ה-3 באוקטובר - יום איחוד גרמניה (ובמקרים אלה אורכו של הפסטיבל הוא 17 או 18 ימים בהתאמה).
היסטוריה

האוקטוברפסט הראשון נערך ב-12 באוקטובר 1810 על מנת לחגוג את נישואי לודוויג, נסיך בוואריה ותרזה, נסיכת סקסוניה-הילדבורגהאוזן. השטח בו נערכה מסיבת הנישואין "שדה תרזה" (Theresienwiese) נקרא על שמה של הנסיכה.
היסטוריה > המאה ה-19

בשנת 1813 לא נערך פסטיבל בשל השתתפותה של בוואריה במלחמות נפוליאון.
בשנת 1816 כלל הפסטיבל לראשונה דוכנים של קרנבל שחילקו פרסים לזוכים בתחרויות השונות. בשנת 1819 קיבלה מועצת העיר מינכן החלטה רשמית לנהל את הפסטיבל ולערוך אותו מדי שנה. זמן קצר לאחר מכן הוחלט להאריך את הפסטיבל, בשל מזג האוויר הנוח בראשית ספטמבר באזור בוואריה.
החל משנת 1835 נערכת במסגרת הפסטיבל תהלוכה לזכר נישואי לודוויג הראשון ותרזה. החל משנת 1850 התהלוכה הפכה לאירוע שנתי הכולל כ-8,000 צועדים הלבושים בלבוש בווארי מסורתי. התערוכה עוברת דרך רחוב מקסימיליאן (הרחוב הראשי של מינכן) אל אזור הפסטיבל.
בשנת 1850 הוקם פסל בוואריה באתר הפסטיבל.
בשל מגפת כולרה בשנת 1854 ומותם של 3,000 מתושבי מינכן בוטל הפסטיבל. הפסטיבל בוטל גם בשנת 1866 בשל מלחמת אוסטריה–פרוסיה, בשנת 1870 בשל מלחמת צרפת–פרוסיה ובשנת 1873 בשל מגפת כולרה נוספת.
בשנת 1880 נעשה לראשונה שימוש בחשמל על מנת להאיר את 400 הדוכנים והאוהלים.
בשנת 1892 נעשה לראשונה שימוש בכוסות זכוכית להגשת הבירה.
היסטוריה > המאה ה-20

בשנת 1910 נחגגו 100 שנים לפסטיבל, בפסטיבל שנערך באותה שנה נמזגו כ-120,000 ליטרים של בירה. אוהל הבירה הגדול ביותר בו נעשה שימוש נבנה בשנת 1913. אוהל זה הכיל 12,000 מבקרים (כיום, האוהלים הגדולים ביותר מכילים כ-20,000 מבקרים).
בשל מלחמת העולם הראשונה לא נערך הפסטיבל בין השנים 1914–1918 ובשנים 1919 וב-1920 נערך רק "פסטיבל סתיו" מוקטן. בשנים 1923–1924, בשל ההיפר אינפלציה בוטל הפסטיבל.
בשנת 1933 הונף דגל גרמניה הנאצית בפסטיבל במקום דגל בוואריה. בין השנים 1939–1945, בשל מלחמת העולם השנייה, לא נערך הפסטיבל. לאחר המלחמה, בשנים 1946–1948 נערך פסטיבל סתיו מוקטן, ולא נמכרה הבירה של האוקטוברפסט.
בשנות ה-60 הפך הפסטיבל לאחד הפסטיבלים הידועים בעולם, אם לא הידוע בהם. בשנה זו הפסיקו את מרוצי הסוסים שנערכו במסגרת הפסטיבל והתמקדו במכירת הבירה וביריד.
היסטוריה > פיגוע הטרור ב-1980

ב-26 בספטמבר 1980 בשעה 22:19, התפוצץ מטען צינור בשירותים שבכניסה למתחם. מטען זה הורכב ממטף כיבוי אש ובו 1.39 ק"ג של טי אן טי. כתוצאה מהפיצוץ נהרגו 12 מבקרים, ולמעלה מ-200 מבקרים נפצעו, מהם 68 שנפצעו פציעות קשות. המטען הונח, ככל הנראה על ידי איש הימין הקיצוני גונדלף קוהלר שנהרג אף הוא בפיצוץ.
הפסטיבל הגדול בעולם

האוקטוברפסט הוא הפסטיבל הגדול בעולם מבחינת מספר המבקרים בו. 72% מהמבקרים בפסטיבל הם תושבי בוואריה, ו-15% מהמבקרים מקורם במדינות זרות (בעיקר מדינות האיחוד האירופי, ארצות הברית, יפן וברזיל).
ארגון הפסטיבל

בשל כמות המבקרים הרבה, עובדים בפסטיבל כ-12,000 עובדים מהם 1,600 מלצריות המגישות בירה למבקרים. בפסטיבל עובדים 8,000 עובדים קבועים וכ-4,000 עובדים זמניים. בתחום אוהלי הפסטיבל מקומות ישיבה ל-100,000 מבקרים בו-זמנית.
רק מבשלות בירה שמייצרות במינכן ומשתמשות במים הנשאבים במינכן רשאיות להשתתף בפסטיבל. מזה שנים רשאיות רק שש מבשלות (שעונות להגדרות לעיל) למכור בירה עבור המבקרים:
שפאטן
אוגוסטינר
פאולנר
האקר-פשור
הופברוי
לוונברוי
בשנת 2006 ייצרו ומכרו מבשלות אלה 6.1 מיליון כוסות בירה. עבור המבקרים הרבים הותקנו כ-1,800 מתקני שירותים.
בסיום הפסטיבל יש לפנות, מדי שנה, כ-1,000 טונות אשפה.
אוהלי הפסטיבל

מדי שנה נעשה שימוש ב-14 אוהלים המורכבים לקראת הפסטיבל ומפורקים לאחריו. האוהלים מופעלים על ידי המבשלות השונות, מגישים בהם, נוסף על בירה, מאכלים שונים, ומושמעת בהם מוזיקה שונה.
מרסטל (Marstall) - הצטרף לפסטיבל בשנת 2014. החליף את ה"היפודרום" הוותיק, שרישיונו נשלל.
Armbrustschützenzelt (בגרמנית: "אוהלי יורי חץ וקשת") — שמו של אוהל זה מציין את תחרות הירי בחץ וקשת שנערכת בפסטיבל מדי שנה מאז שנת 1895. האוהל שימש ומשמש את המשתתפים בתחרות.
Hofbräu-Festzelt - אוהל המשמש בעיקר תיירים.
Hacker-Festzelt — אוהל זה, אחד הגדולים באוהלי הפסטיבל, מכונה גם "הימל דר באיירן" (Himmel der Bayern - גן עדן של הבווארים). באוהל זה מופיעות בעיקר להקות רוק המנגנות מוזיקה מודרנית ולא מוזיקה מסורתית.
Schottenhamel — באוהל זה נערך אירוע הפתיחה של האוקטוברפסט. בהתאם למסורת, אין להגיש בירה באוקטוברפסט באף אחד מהאוהלים עד שראש עיריית מינכן שותה את כוס הבירה הראשונה בטקס שנערך באוהל זה.
Winzerer Fähndl — לאוהל זה מגדל מפורסם שעליו כוס בירה מסורתית גדולה.
Schützen-Festhalle — אוהל זה הוא האוהל הקרוב ביותר לפסל בוואריה המהווה אחד מסמלי הפסטיבל.
Käfers Wiesen Schänke — הקטן באוהלי הפסטיבל. אוהל זה משמש בעיקר לאירועים סגורים של ידוענים.
Weinzelt — אוהל זה ידוע בכך שנוסף על הבירה, מגיש סוגים רבים של יין מקומי.
Löwenbräu-Festhalle — אוהל זה ידוע בפסל האריה שגובהו 4.5 מטרים מעל הכנסייה לאוהל השותה מכוס בירה גדולה.
Bräurosl — אוהל זה נקרא על שם בתו של בעל מבשלת פשור המפעילה את האוהל. באוהל זה מנוגנת מוזיקת כלי נשיפה מסורתית ומשמעת מוזיקת יודלים.
Augustiner-Festhalle — אוהל זה מגיש את בירת האוגוסטינר. האוהל ייחודי בשימוש בחביות בירה מעץ ולא מחביות מתכת כבשאר האוהלים.
Ochsenbraterei — מקור שמו של אוהל זה במזון המוגש בו - מאכלים המוכנים משור ובייחוד מזנב שור.
Fischer Vroni — מקור שמו של אוהל זה במילה Fisch - "דג" בשל מאכלי הדגים הרבים המוגשים בו.
| שם האוהל | מבשלה | מספר מושבים> בתוך האוהל | מספר מושבים> מחוץ לאוהל |
| --- | --- | --- | --- |
| Marstall | Spaten-Franziskaner-Bräu | 3,200 | 1,000 |
| Armbrustschützenzelt | פאולנר | 5,839 | 1,600 |
| Hofbräu-Festzelt | Hofbräu München | 6,896 | 3,622 |
| Hacker-Festzelt | האקר-פשור | 6,900 | 2,400 |
| Schottenhamel | Spaten-Franziskaner-Bräu | 6,000 | 4,000 |
| Winzerer Fähndl | פאולנר | 8,450 | 2,450 |
| Schützen-Festhalle | לוונברוי | 4,442 | 0 |
| Käfers Wiesen Schänke | פאולנר | 1,000 | 1,900 |
| Weinzelt | Nymphenburger Sekt | 1,300 | 600 |
| Weinzelt | Paulaner Weißbier | 1,300 | 600 |
| Löwenbräu-Festhalle | לוונברוי | 5,700 | 2,800 |
| Bräurosl | האקר-פשור | 6,000 | 2,200 |
| Augustiner-Festhalle | אוגוסטינר | 6,000 | 2,500 |
| Ochsenbraterei | Spaten-Franziskaner-Bräu | 5,900 | 1,500 |
| Fischer Vroni | אוגוסטינר | 2,695 | 700 |
אחד המוצרים הפופולריים הנמכרים כמזכרת בפסטיבל הם כוסות הבירה הגדולות (כוסות ה"מאסקרוג" - בגרמנית: Maßkrug) המכילות ליטר של בירה. כוסות אלה מכילות את לוגו מבשלת הבירה המפעילה את האוהל.
ראו גם

פסטיבל בירה
פסטיבל הבירה של שטוטגרט
הערות שוליים

↑  Dancing on the tables | Galleries | Oktoberfest.de - The Oktoberfest Website
↑  Impressions from the grand procession of regional costumes | Galleries | Oktoberfest.de - The Oktoberfest Website
↑  Realbeer.com: Tasting Oktoberfest Beers, www.realbeer.com
↑  בשנת 1999 ביקרו בפסטיבל למעלה מ-6.5 מיליון מבקרים
↑  Landeshauptstadt München - Grüß Gott bei der Münchner Stadtverwaltung
↑  Landeshauptstadt München - Grüß Gott bei der Münchner Stadtverwaltung
↑  הודעה לעיתונות של הפסטיבל
| --- | --- |
בקרת זהויות :  GND: 1213980-4  NKC: mzk2015896106  VIAF: 137846191   WorldCat (עם VIAF): 137846191 
הכנות לקראת פתיחת הפסטיבל בשנת 2006
פסל בוואריה בתרזיינויזֶה
רכבת ההרים בלילה
בפסטיבל מושמעת מוזיקה בווארית מסורתית
האוהל של לוונברוי (2003)
The Second Element

"The Second Element" (בעברית: "הָאֵלֵמֵנְט הַשֵּׁנִי") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השלישי שלה, Dive. השיר יצא לאור בשנת 1993, על ידי חברת התקליטים A&M רקורדס, כסינגל השני מתוך האלבום. הוא נכתב על ידי תומאס שוורץ, פרנק פיטרסון, וייס ומתיאס מייסנר.
במרוצת השנים, הוקלט השיר מספר פעמים בידי אמנים כדוגמת ססיליה ונרסטן (אנ'), Blackmore's Night (אנ') וריצ'י בלקמור.
רקע וכתיבה

השיר נכתב על ידי תומאס שוורץ, פרנק פיטרסון, וייס ומתיאס מייסנר והופק על ידי פיטרסון ושרה ברייטמן. התקליטור סינגל כולל שלוש רצועות מ-Dive ורצועה אחת שאינה מתוכו: "The Second Element",‏ "The Second Element" (גרסת האלבום), "Island" ו-"Rain". הרצועה שאינה חלק מ-Dive,‏ "Rain", בולטת במיוחד וזאת, כיוון שהלחן שלה שנוצר על ידי פרנק פיטרסון כולל מילים שנכתבו על ידו ועל ידי אחותה של שרה, ניקולה ברייטמן. גרסת נוספת בשם "The Second Element II" נכללה ב-Dive גם כן.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-150,000 השמעות.
גרסאות כיסוי

במרוצת השנים, הוקלט השיר מספר פעמים בידי אמנים כדוגמת:
הזמרת ססיליה ונרסטן (אנ'), שהקליטה אותו כחלק מאלבומה, Cecilia Vennersten.
הצמד Blackmore's Night (אנ'), שהקליט אותו כחלק מאלבומו, Nature's Light.
הזמר ריצ'י בלקמור, שהקליט אותו גם כן; הווידאו קליפ של הגרסה פורסם באפריל 2021.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1993 | תקליט 7 אינץ' • תקליט 12 אינץ' | A&M |  |
שר-אל (עמותה)

| --- | --- |
 מדינה:  ישראל 
 מטה הארגון:  תל אביב-יפו 
 מייסדים:  אהרן דוידי 
 תקופת הפעילות:  1982–הווה (כ־43 שנים) 
 www.sar-el.org
 
עמותת שר-אל היא עמותה העוסקת בארגון מתנדבים מרחבי העולם לעבודה במסגרת צה"ל. העמותה מביאה מתנדבים יהודים ולא יהודים המועסקים למספר שבועות בסדנאות צה"ל - בדרך כלל בעבודות הקשורות בתחזוקה ובאפסנאות.

מטרות העמותה:
תרומה לחיזוק המשכיות העם היהודי.
יצירת חילופי תרבות בין יהדות התפוצות וישראל.
שותפות עם תומכי ישראל ברחבי העולם לתועלת הדדית.
העמותה נוסדה באביב 1983 על ידי מאיר אינדור ויהודה חזני, ואהרן דוידי הוזמן לעמוד בראשה. רוב המתנדבים הגיעו לישראל במסגרת העמותה מארצות הברית ומצרפת.
בשנת 1988 הוענק לעמותה פרס יושב-ראש הכנסת לאיכות החיים.
Captain Nemo

"Captain Nemo" (בעברית: "קֶפְּטֶן נָמוּ") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השלישי שלה, Dive. השיר יצא לאור ב-5 באפריל 1993, על ידי חברת התקליטים A&M רקורדס, כסינגל המוביל מתוך האלבום. הוא נכתב על ידי קריסטר לינדר ואריק הולמברג.
במרוצת השנים, הוקלט השיר מספר פעמים בידי אמנים כדוגמת ססיליה ונרסטן (אנ'), קריסטר לינדר (אנ') ואריק הולמברג (אנ').
רקע וכתיבה

"Captain Nemo" נכתב על ידי קריסטר לינדר ואריק הולמברג והופק על ידי פרנק פיטרסון. ב-Music & Media סקרו את גרסתה של ברייטמן וקבעו: "לרוב, היא (שרה ברייטמן) הופיעה במחזות זמר שהלחין אנדרו לויד ובר; עכשיו אתה צריך לשפוט אותה על בסיסה. (היא) מעניינת לפחות כמו קייט בוש וטורי איימוס".
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.
גרסאות כיסוי

במרוצת השנים, הוקלט השיר מספר פעמים בידי אמנים כדוגמת:
הזמרת ססיליה ונרסטן (אנ'), שהקליטה אותו כחלק מאלבומה, Cecilia Vennersten.
הזמר קריסטר לינדר (אנ'), שהקליט אותו כחלק מהאלבום, Where the River Turns to Sea.
הזמר אריק הולמברג (אנ'), שהקליט אותו כחלק מאותו האלבום בו לינדר הקליט אותו.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 5 באפריל 1993 | תקליט 7 אינץ' • תקליט 12 אינץ' | A&M |  |
Wishing You Were Somehow Here Again

"Wishing You Were Somehow Here Again" (בעברית: "רוֹצָה שֶׁתִּהְיֶה כָּאן אֵיכְשֶׁהוּ שׁוּב") הוא סינגל שהוקלט על ידי הזמרת-יוצרת האנגלייה שרה ברייטמן ומייקל קרופורד, מתוך אלבום המחזמר The Phantom of the Opera של "פנטום האופרה". השיר יצא לאור בשנת 1986, על ידי חברת התקליטים פולידור רקורדס, כסינגל מתוך האלבום.
השיר הגיע למקום השביעי במצעד הסינגלים הבריטי.
רקע וכתיבה

השיר נכתב, הולחן והופק על ידי אנדרו לויד ובר בניגוד ל-"The Music of the Night", שנכתב ביחד עם צ'ארלס הארט וריצ'רד סטילגו. השיר התפרסם במקור על ידי שרה ברייטמן; השחקנית שגילמה את כריסטין דאי ב"פנטום האופרה" (1986). השיר הוקלט פעמים רבות, נמכר במיליוני עותקים ברחבי העולם ותורגם לשפות רבות.
השיר עלה לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.
הקלטות

במרוצת השנים, הוקלט "Wishing You Were Somehow Here Again" מספר פעמים:
1992: שרה ברייטמן הקליטה את "Wishing You Were Somehow Here Again" עבור אלבומה, Sarah Brightman Sings the Music of Andrew Lloyd Webber.
2008: אנדרה ריו, התזמורת שלו ומירוסיה לוורסה ביצעו את "Wishing You Were Somehow Here Again" במסגרת, André Rieu Live in Australia.
2008: ריו ולוורסה הקליטו את "Wishing You Were Somehow Here Again" עבור אלבומו, Waltzing Matilda.
2012: סיירה בוגס במהלך טקס פרסי המוזיקה הבריטית הקלאסיים שהתקיים באותה השנה.
2014: דיאנה דאמראו הקליטה את "Wishing You Were Somehow Here Again" עבור אלבומה, Forever.
2018: סקרלט קוויגלי ביצעה את "Wishing You Were Somehow Here Again" במהלך תוכנית הטלוויזיה, The Voice UK.
2020: סיירה בוגס הקליטה וביצעה את "Wishing You Were Somehow Here Again" במהלך הצגת גרסה מחודשת של המחזמר.
2020: סוואנה שו (אנ') ביצעה את "Wishing You Were Somehow Here Again" בשידור חי ביוטיוב.
2020: אלפי בו (אנ') ומייקל בול ביצעו את השיר ביחד במהלך מופע שקיימו ב-7 במרץ באותה השנה.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  אירלנד | מצעד הסינגלים האירי | 11 |  |
|  הממלכה המאוחדת | מצעד הסינגלים הבריטי | 7 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1986 | תקליט | פולידור |  |
The Phantom of the Opera (שיר)

"The Phantom of the Opera" (בעברית: "פַנְטוֹם הָאוֹפֵּרָה") הוא שיר שהולחן על ידי אנדרו לויד ובר ונכתב על ידי צ'ארלס הארט וריצ'רד סטילגו. "The Phantom of the Opera" הוא שיר הנושא מתוך המחזמר המצליח "פנטום האופרה". הגרסה הידועה של השיר היא זו שבוצעה על ידי מייקל קרופורד (הפנטום בהפקה המקורית בלונדון ובהפקה בברודוויי) ושרה ברייטמן (כריסטין דאי בהפקה המקורית בלונדון ובהפקה בברודוויי). השיר זכה להצלחה רבה, הן בביצוע המקורי והן בשלל גרסאות כיסוי ("קאברים").
השיר במחזמר

השיר מופיע אחרי השיר "מלאך המוזיקה / המראה", מיד אחרי שהפנטום לוקח את כריסטין אל תוך המראה שבחדר ההלבשה שלה. כריסטין והפנטום שרים את השיר בדואט בזמן שהפנטום לוקח אותה אל מאורתו התת-קרקעית ומפליג איתה בסירה באגם התת-קרקעי שמתחת לבניין האופרה גרנייה. השיר מסתיים כאשר כריסטין שרה בקול סופרן בתו הגבוה ביותר במחזמר (E6). אחרי השיר, ששניהם מגיעים למאורתו של הפנטום, הוא שר לה את "נעימת הלילה" ("The Music of the Night").
השפעות

שיר זה בולט משאר השירים במחזמר (שהם בסגנון יותר אופראי), בסגנון ההארד רוק שלו, המלווה בצליל עוגב (שבהיעדר עוגב אמיתי מופק על ידי אורגן), גיטרה חשמלית ותופים.
בשלב מוקדם של הפקת המחזמר, אנדרו לויד ובר פגש את ג'ים סטיינמן שתיאר את השיר "פנטום האופרה" כשיר רוק הפולש לבית אופרה. הערה זו השפיעה על הלחנת השיר והתזמור שלו, והפיכתו לשיר רוקיסטי יותר משאר השירים במחזמר.
באסיסט להקת פינק פלויד, רוג'ר ווטרס, טען שהריף המרכזי בשיר לקוח מזה שבשירם Echoes אך הוסיף שלתבוע את אנדרו לויד ובר זה יותר מדי טרחה. מאוחר יותר באלבום הסולו שלו, "Amused to Death", ווטרס התייחס למוזיקה של ובר בשיר "It's a Miracle".